ເລຂາຄະນະພັກນະຄອນ ໂຮ່ຈີມິນ ຕ້ອນຮັບ ປະທານສະພາແຫ່ງຊາດ ລາວ
ທ່ານ ດິງລາທັງ ເລຂາຄະນະພັກນະຄອນ ໂຮ່ຈີມິນ ຕ້ອນຮັບ
ທ່ານນາງ ປານີ ຢາທໍ່ຕູ້ ປະທານສະພາແຫ່ງຊາດແຫ່ງ ສປປ ລາວ
ໃນຂອບເຂດການຢ້ຽມຢາມສັນຖະວະໄມຕີ ຫວຽດນາມ ຢ່າງເປັນທາງການ. ຕອນຄ່ຳວັນທີ 09/03 ທ່ານ ດິງລາທັງ ເລຂາຄະນະພັກນະຄອນ ໂຮ່ຈີມິນ ໄດ້ຕ້ອນຮັບທ່ານນາງ ປານີ ຢາທໍ່ຕູ້ ປະທານສະພາແຫ່ງຊາດແຫ່ງ ສປປ ລາວ. ນະທີ່ນີ້, ທ່ານ ດິງລາທັງ ເລຂາຄະນະພັກນະຄອນ ໂຮ່ຈີມິນ ໃຫ້ຮູ້ວ່າ ນະຄອນໂຮ່ຈີມິນ ມີແຜນນະໂຍບາຍພັດທະນາການພົວພັນກັບ ລາວ ເວົ້າລວມ, ກໍ່ຄືນະຄອນຫລວງ ວຽງຈັນ ແລະ ບັນດາທ້ອງຖິ່ນຕ່າງໆຂອງ ລາວ ເພື່ອແນໃສ່ປະກອບສ່ວນເຮັດໃຫ້ອາລົມຈິດມິດຕະພາບແບບພິເສດລະຫວ່າງ ຫວຽດນາມ - ລາວ ເລິກເຊິ່ງກ່ວາອີກ.
ສ່ວນທ່ານນາງປະທານສະພາແຫ່ງຊາດ ລາວ ປານີ ຢາທໍ່ຕູ້ ກໍ່ຢືນຢັນວ່າ ໃນຖານະຕຳແໜ່ງຂອງຕົນ ທ່ານນາງຈະສືບຕໍ່ຊຸກຍູ້ການປະຕິບັດບັນດາໂຄງການລະຫວ່າງ 2 ລັດຖະບານ, ກໍ່ຄືບັນດາໂຄງການລະຫວ່າງນະຄອນຫລວງ ວຽງຈັນ ແລະ ທ້ອງຖິ່ນອື່ນໆຂອງ ລາວ ກັບນະຄອນ ໂຮ່ຈີມິນ ໃຫ້ມີປະສິດທິຜົນທີ່ສຸດ.
ທີ່ການເຮັດວຽກ, ການນຳນະຄອນ ໂຮ່ຈີມິນ ກໍ່ແຈ້ງໃຫ້ກັນຊາບກ່ຽວກັບສະພາບການພັດທະນາເສດຖະກິດ - ສັງຄົມ, ໂຄງປະກອບການຈັດຕັ້ງກົງຈັກ ແລະ ບົດບາດໜ້າທີ່ຂອງສະພາປະຊາຊົນ, ນະໂຍບາຍດຶງດູດການລົງທຶນ ແລະ ໜູນຊ່ວຍວິສາຫະກິດຂະໜາດນ້ອຍ ແລະ ກາງຂອງນະຄອນ.
(ແຫຼ່ງຄັດຈາກ VOV)